1. Tres chiers et bien amé. Il est vray que/ 2. Aggreables services que nostre amé et feal/ 3. Pot seigneur de Thorey avons donné/ 4. Chastel, terre et seigneurie de Chastelneuf/ 5. Et escheuz par confiscacion a cause/ 6. Chastelneuf jadiz dame dudit lieu a esté executée/ 7. Morir par poisonz feu messire Jaques de Hassonville/ 8. Souffisamment informé et d’icelui don et/ 9. Nos lettres en laz de soye et cire verd. Ce que/ commissions/ 10. Vous mandons et commandons tres expressement que noz dessusd. lectres/ 11. Presentées vous seront vous verrifiez et interinez sans y faire aucune difficulté 12. Avec et faictes a icelui messire Phelippe Pot seigneur de Thorey ou a son procureur/ 13. Se traira par devers vous incontinent par notre bailli d’Auxois Jaquot de Tho/ 14. Commis de par nous a la garde et gouvernement desd. Chastel, terre et seigneurie bai/ 15. Delivrer lesd. Chastel, terre et seigneurie de Chastelneuf et lui en faictes fere pleinne occ/ 16. Et obeissance pour en joir et possesser par ledit seigneur de Thorey selon la forme et teneur dudit 17. don que fait lui en avons. Et aussi lui faictes baillier et delivrer tous les biens meubles, 18. artillerie, lettres, chartres, papiers, cartuliares et autres biens quelzconques appartenant 19. audit chastel de Chastelneuf. Et au surplus pour ce que comme vous sçavez les gens 20. et officiers de Monseigneur le Roy ont fait et font poursuite sur ladite terre et seigneurie 21. de Chastelneuf pour raison de certainne amende adjugée par la court de Parlement 22. a l’encontre de ladite feu dame Katherine de Chastelneuf ou prejudice de notre droit 23. d’icelle confiscacion, a quoy jusques a ores a esté resisté et contrairié de par nous 24. tant par appellacions comme autrement, nous voulons et vous mandons et 25. commandons expressement que, s’il advient que lesd. Officiers roiaulx vueillent doresenavant 26. fere aucune poursuite sur ladite terre et seigneurie pour raison de ladite amende ou autrement 27. ou prejudice de notred. droit de confiscacion, vous y resistez et obviez par appellacions 28. et autrement par toute voies deues tout aussi comme se lesd. chastel, terre et 29. seigneurie de Chastelneuf estoient encores en notre main. Et en ce faictes et donnez 30. a icelui seigneur de Thorey et a ses gens, procureurs et officiers toute la faveur, ayde et 31. assistance que vous pourrez. Sans y faire faulte ne difficulté comment qu’il en 32. soit très chiers et bien amez. Le Saint Esperit vous ait en sa benoite garde. 33. Escript en notre ville de Brouxelles le 14e jour de decembre 34. 1456. Philippe Gros [Mention dorsale] A reverend père en Dieu nostre très chier et grant ami L’evesque duc de Langres ou a ses vicaires En espirituel et temporel